CELEX: 32017D2152
Language: bg
Date: 2017-11-15 00:00:00
Title: Решение (ЕС) 2017/2152 на Съвета от 15 ноември 2017 година за изменение на Решение № 189/2014/ЕС за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион

21.11.2017   
            
            
               BG
            
            
               Официален вестник на Европейския съюз
            
            
               L 304/1
            
         РЕШЕНИЕ (ЕС) 2017/2152 НА СЪВЕТА
   от 15 ноември 2017 година
   за изменение на Решение № 189/2014/ЕС за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 349 от него,
   като взе предвид предложението на Европейската комисия,
   след предаване на проекта на законодателния акт на националните парламенти,
   като взе предвид становището на Европейския парламент (1),
   в съответствие със специална законодателна процедура,
   като има предвид, че:
   
               (1)
            
            
               С член 1 от Решение № 189/2014/ЕС на Съвета (2) на Франция се разрешава да разшири по отношение на „традиционния“ ром, произвеждан в Гваделупа, Френска Гвиана, Мартиника и Реюнион, прилагането в своята континентална част на акцизна ставка върху алкохола, по-ниска от пълната ставка, определена съгласно член 3 от Директива 92/84/ЕИО на Съвета (3), и да прилага ставка на налога, наречен „cotisation sur les boissons alcooliques“ (VSS), по-ниска от пълната ставка, приложима в съответствие с националното законодателство на Франция по отношение на такъв „традиционен“ ром.
            
         
               (2)
            
            
               Съгласно член 3, параграф 1 от Решение № 189/2014/ЕС намалените ставки на акциза и VSS, приложими към този „традиционен“ ром, се ограничават до годишна квота от 120 000 хектолитра чист алкохол.
            
         
               (3)
            
            
               На 22 септември 2016 г. френските органи поискаха от Комисията да представи предложение за техническа адаптация за увеличение на годишната квота от 120 000 хектолитра чист алкохол на 144 000 хектолитра чист алкохол. Искането бе придружено от доклад, съдържащ цялата информация, която обосновава поисканата адаптация. Производителите на „традиционен“ ром не са могли да се ползват с достатъчен достъп до пазара на континентална Франция през 2016 г. Предвидените проценти на растеж са налагали квота от 144 400 хектолитра чист алкохол и този обем е бил достигнат в края на 2016 г. Следователно годишната квота от 120 000 хектолитра чист алкохол следва да се увеличи на 144 000 хектолитра чист алкохол.
            
         
               (4)
            
            
               Мерките, които се разрешават с Решение № 189/2014/ЕС, трябва да бъдат предмет на анализ, както и трябва да бъде извършено по-задълбочено преразглеждане на цялата система. В този анализ трябва да се вземе предвид докладът на Франция, предвиден в член 4 от Решение № 189/2014/ЕС.
            
         
               (5)
            
            
               Квотата от 120 000 хектолитра чист алкохол за 2016 г. е била изчерпана преди края на посочената година. Без увеличаване на тази квота с обратна сила от 1 януари 2016 г. вредите за производителите на „традиционен“ ромбиха били значителни и вероятно непоправими. Отношенията между производителите на „традиционен“ ром и веригите за търговия на дребно във Франция са регламентирани с годишни договори, които предвиждат ангажимент относно доставяните количества, покупната цена и евентуални отстъпки и промоции. Изчерпването на квотата е предизвикало непредвидимо последващо увеличаване на данъчното облагане на количествата, които я надвишават, като производителите на „традиционен“ ром не са могли да предвидят в началото на годината, когато се подписват договорите, нито вероятността от превишаване, нито неговия размер. Без увеличаване с обратна сила на квотата производителите на „традиционен“ ром биха понесли значителни загуби за количествата, които я превишават. Следователно е необходимо да се разреши увеличаването на квотата с обратна сила от 1 януари 2016 г.
            
         
               (6)
            
            
               Другите параметри в Решение № 189/2014/ЕС остават непроменени и в независим икономически анализ, проведен от Комисията и завършен през юли 2016 г., се потвърждава, че вносът във Франция на „традиционен“ ром с произход от Гваделупа, Френска Гвиана, Мартиника и Реюнион представлява малка част от общата консумация на алкохол във Франция. Поради тази причина наличието на намалена акцизна ставка не е в състояние да доведе до нарушаване на конкуренцията нито на пазара на ром във Франция, нито на единния пазар.
            
         
               (7)
            
            
               Настоящото решение не засяга възможното прилагане на членове 107 и 108 от Договора.
            
         
               (8)
            
            
               Поради това Решение № 189/2014/ЕС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение № 189/2014/ЕС се изменя, както следва:
   
               1)
            
            
               В член 3 параграф 1 се заменя със следното:
               „1.   Посочените в член 1 намалени ставки на акциза и на VSS, приложими към произведения ром, описан в член 2, се ограничават до:
               
                           а)
                        
                        
                           годишна квота от 120 000 хектолитра чист алкохол за периода от 1 януари 2014 г. до 31 декември 2015 г.; и
                        
                     
                           б)
                        
                        
                           годишна квота от 144 000 хектолитра чист алкохол за периода от 1 януари 2016 г. до 31 декември 2020 г.“
                        
                     
         
               2)
            
            
               Член 5 се заменя със следното:
               „Член 5
               Настоящото решение се прилага от 1 януари 2014 г. до 31 декември 2020 г., с изключение на:
               
                           а)
                        
                        
                           член 1 и член 3, параграф 1, буква а) и параграф 2, които се прилагат от 1 януари 2012 г.; и
                        
                     
                           б)
                        
                        
                           член 3, параграф 1, буква б), който се прилага от 1 януари 2016 г.“
                        
                     
         Член 2
   Настоящото решение влиза в сила в деня след деня на публикуването му в Официален вестник на Европейския съюз.
   
   
      Съставено в Брюксел на 15 ноември 2017 година.
      
         
            За Съвета
         
         
            Председател
         
         J. AAB
      
   
   
      (1)  Становище от 24 октомври 2017 г. (все още непублиувано в Официален вестник).
   
      (2)  Решение № 189/2014/ЕС на Съвета от 20 февруари 2014 г. за разрешаване на Франция да прилага намалена ставка на някои косвени данъци върху „традиционния“ ром, произвеждан в Гваделупа, Френска Гвиана, Мартиника и Реюнион, и за отмяна на Решение 2007/659/ЕО (ОВ L 59, 28.2.2014 г., стр. 1).
   
      (3)  Директива 92/84/ЕИО на Съвета от 19 октомври 1992 г. относно сближаването на акцизните ставки на алкохола и алкохолните напитки (ОВ L 316, 31.10.1992 г., стр. 29).